**Pravo na pristup informacijama i ponovnu uporabu informacija**Pravo na pristup informacijama koje posjeduje Osnovna škola Dalj uređeno je Zakonom o pravu na pristup informacijama („Narodne novine“ [broj 25/13](http://narodne-novine.nn.hr/clanci/sluzbeni/2013_02_25_403.html)  i  [broj 85/15,).](http://narodne-novine.nn.hr/clanci/sluzbeni/2015_08_85_1649.html) Zakonom se propisuju načela prava na pristup informacijama i ponovnu uporabu informacija, ograničenja prava na pristup informacijama i ponovnu uporabu informacija, postupak za ostvarivanje i zaštitu prava na pristup informacijama i ponovnu uporabu informacija.
 **Zahtjev za pravo na pristup informacijama i ponovnu uporabu informacija** možete podnijeti Osnovnoj školi Dalj

- putem telefona na broj 031 590 133
- putem faxa na broj 031 590 195
- putem elektroničke pošte: ured@os-dalj.skole.hr
- poštom ili  donijeti osobno u taništvo škole na adresu Osnovna škola Dalj, Zagrebačka 2b 31226 Dalj od 8.00 do 14.00 sati. Prilikom podnošenja zahtjeva nije potrebno platiti dodatnu naknadu uz obrazac.

Službenica za informiranje: Ivona Imbrišić Ardalić

Osnovna škola Dalj ima pravo na naknadu stvarnih materijalnih troškova koji nastanu pružanjem informacije korisniku prava na pristup informacijama i ponovnu uporabu informacija, kao i na naknadu troškova dostave tražene informacije, koja se naplaćuje sukladno Kriterijima za određivanje visine naknade iz članka 19. stavka 2. Zakona o pravu na pristup informacijama („Narodne novine“, broj 172/03, 144/10, 37/11 i 77/11), koji su objavljeni u „Narodnim novinama“, [broj 38/11](http://narodne-novine.nn.hr/clanci/sluzbeni/2011_04_38_921.html).
Navedeni Kriteriji ostaju na snazi do stupanja na snagu kriterija za određivanje visine naknade i načina naplate naknade iz članka 19. stavka 3. Zakona o pravu na pristup informacijama („Narodne novine“, broj 25/13.), koje će propisati Povjerenik za informiranje.